Document ID: 32008D0312

DEĊIŻJONI TAL-KUMMISSJONI
tal-5 ta’ Marzu 2008
li tistabbilixxi d-dokument standard għas-sorveljanza u l-kontroll tal-ġarr ta’ skart radjoattiv u fjuwil użat imsemmija fid-Direttiva tal-Kunsill 2006/117/Euratom
(notifikata taħt id-dokument numru C(2008) 793)
(2008/312/Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea għall-Enerġija Atomika,
Wara li kkunsidrat id-Direttiva tal-Kunsill 2006/117/Euratom ta' l-20 ta’ Novembru 2006, dwar is-sorveljanza u l-kontroll tal-ġarr ta’ skart radjoattiv u fjuwil użat (1) u b’mod partikolari l-Artikolu 17(2) tagħha,
Wara li kisbet l-opinjoni tal-Kumitat Konsultattiv imwaqqaf skond il-proċedura stabbilita bl-Artikolu 21;
Billi:
(1)
Il-Kummissjoni għandha tistabbilixxi dokument standard ġdid biex jintuża għall-ġarr ta’ skart radjoattiv u fjuwil użat fl-ambitu tad-Direttiva 2006/117/Euratom;
(2)
Id-dokument standard ġdid huwa meħtieġ biex ikun applikat għall-ġarr ta’ skart radjoattiv u fjuwil użat bejn l-Istati Membri, kif ukoll għall-importazzjoni fil-Komunità u għall-esportazzjonijiet mill-Komunità ta’ dak l-iskart radjoattiv/fjuwil użat u għall-passaġġ tiegħu fil-Komunità minn pajjiż terz għal pajjiż terz ieħor;
(3)
Il-miżuri msemmijin f’din id-deċiżjoni huma skond l-opinjoni tal-Kumitat Konsultattiv imwaqqaf skond il-proċedura stabbilita bl-Artikolu 21.
ADOTTAT DIN ID-DEĊIŻJONI:
Artikolu 1
Id-dokument standard muri fl-Anness għandu jintuża għal kull ġarr ta’ skart radjoattiv jew fjuwil użat bejn Stati Membri jew lejn il-Komunità jew minnha u fiha fl-ambitu tad-Direttiva 2006/117/Euratom.
Artikolu 2
Id-dokument standard għandu jkun disponibbli f’forma elettronika, fil-format ippreżentat mill-Kummissjoni.
Artikolu 3
L-Istati Membri għandhom jieħdu il-miżuri meħtieġa biex ikunu konformi ma’ din id-Deċiżjoni sa mhux aktar tard mill-25 ta’ Diċembru 2008.
Artikolu 4
Id-Deċiżjoni tal-Kummissjoni 93/552/Euratom (2) għandha tkun revokata.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussell, 5 ta’ Marzu 2008.

Labels: 8
14
20